Okresná prokuratúra Banská Bystrica 
Partizánska cesta 1, 975 63 Banská Bystrica 1 	

Sp. zn. : 1 Pv 718/11/6601	Banská Bystrica, 19.3.2013
EEČ : 2-45-50-2013

U Z N E S E N I E

Trestná vec:	obvinený XXXXX  
Prečin:	Ohrozenie pod vplyvom návykovej látky podľa § 289 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Banská Bystrica
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Banská Bystrica zo dňa 24.2.2012, spisová značka 1 Pv 718/11/6601, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 12.11.2011 viedol osobné motorové vozidlo zn. DXXXXX NXXXXX, ev.č. XXXXX, po miestnej komunikácii v obci MXXXXX, kde bol pri obecnom úrade v čase o 22.52 hod zastavený a kontrolovaný hliadkou Obvodného oddelenia PZ XXXXX a následne mu bola analyzátorom dychu Alcotest 7410, č. ARJJXXXXX vykonaná skúška na zistenie prítomnosti alkoholu v dychu, pričom mu bolo zistených 0.73 mg/l alkoholu v dychu.

Uznesením prokurátora Okresnej prokuratúry Banská Bystrica zo dňa 24.2.2012, spisová značka 1 Pv 718/11/6601, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Uznesením prokurátora Okresnej prokuratúry Banská Bystrica sp.zn. 1 Pv 718/11 zo dňa 24.2.2012 bolo podľa § 216 ods. 1 Tr.por. podmienečne zastavené trestné stíhanie proti obvinenému XXXXX, nar. XXXXX, bytom XXXXX, XXXXX pre prečin ohrozenie pod vplyvom návykovej látky podľa § 289 ods. 1 Tr. zákona na tom skutkovom základe ako je uvedené vo výroku citoveného uznesenia. Obvinenému bola stanovená skúšobná doba v trvaní 12 mesiacov. Uznesenie o podmienečnom zastavení trestného stíhania nadobudlo právoplatnosť dňa 2.3.2012.

	Za účelom zistenia správania sa obvineného v rámci skúšobnej doby boli dožiadané príslušné orgány o zaslanie správ vo vzťahu k obvinenému. Z doručenej správy - z odpisu registra trestov zisťujem, že obvinený ma jeden zápis v registri trestov a to zápis týkajúci sa predmetného, vyššie uvedeného  skutku, iný zápis nemá. Z evidenčnej karty ODI OR PZ XXXXX zisťujem, že odo dňa právoplatnosti predmetného podmienečného zastavenia trestného stíhania nie je evidovaná žiadna bloková pokuta, resp. iný priestupok na úseku dopravy. Zo správy Obvodného úradu XXXXX vyplýva, že obvinený od roku 2006 nemá v evidencii priestupkov žiaden záznam. Zo správy Mestského úradu XXXXX tak isto vyplýva, že obvinený nemá záznam v evidencii priestupkov MsP XXXXX. Zo správy OR PZ XXXXX vyplýva, že vo vzťahu k osobe obvineného nebol nájdený žiaden záznam o jeho trestnom stíhaní za obdobie od 24.2.2012 do  vyhotovenia odpovede.  

	Na základe uvedeného mám za to, že obvinený vyhovel podmienkam stanoveným v ustanovení § 217 ods. 1 Tr. por. a preto bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Ondrej Tomko
prokurátor